Teatame mõrvast

"Teatame mõrvast" (algupärandi pealkiri "A Murder is Announced") on Agatha Christie 1950. aastal ilmunud kriminaalromaan.

Eestikeelses tõlkes on romaan ilmunud 1995. ja 2015. aastal.

Chipping Cleghorni aleviku kohalikus ajalehes ilmub kuulutus, kus antakse teada peatselt toimuvast mõrvast. Elevil aleviku elanikud peavad seda kutseks seltskondlikule mänguõhtule. Väljakuulutatud ajal kogunetaksegi. Ootamatult kustuvad tuled ja kõlavad päris ehtsad revolvripaugud. Kui lambid uuesti põlema lähevad, lebab põrandal surnukeha. Juhtumit asub lahendama miss Jane Marple, ent enne veel, kui ta mõrvari tabab, jõuavad toimuda juba järgmised kuriteod.

Kategooria:Agatha Christie teosed
Kategooria:Suurbritannia kriminaalkirjandusteosed
Kategooria:1950. aasta kirjandusteosed